दैनिक जागरण
दैनिक जागरण भारत का एक प्रसिद्ध हिन्दी समाचार पत्र है जो पिछले कई वर्षों से भारत में सर्वाधिक प्रसार संख्या वाला समाचार-पत्र बना हुआ है। यह समाचार पत्र विश्व का सर्वाधिक पढ़ा जाने वाला दैनिक समाचार पत्र है। इस बात की पुष्टि विश्व समाचार-पत्र संघ (वैन) द्वारा की गई है। वर्ष 2008 में बीबीसी और रॉयटर्स् की नामावली के अनुसार यह प्रतिवेदित किया गया कि यह भारत में समाचारों का सबसे विश्वसनीय स्रोत दैनिक जागरण है।